Pekka Lagerblom

Pekka Lagerblom (født 1982) er en finsk tidligere fotballspiller. Han har blant annet spilt for klubbene FC Lahti, SV Werder Bremen, 1. FC Nürnberg, 1. FC Köln, Alemannia Aachen, FSV Frankfurt, VfB Stuttgart II, RB Leipzig, IFK Mariehamn og Hamarkameratene. Lagerblom har spilt 12 landskamper for  og har flere kamper på aldersbestemte landslag.

Hans eldre bror, Lasse Lagerblom, har for øvrig også spilt fotball på øverste nivå i Finland.

 Klubbkarriere 
Lagerblom startet sin fotballkarriere hos hjemklubben FC Lahti, og i sesongene 2003 og 2004 spilte han 55 seriekamper og scoret 13 mål i Veikkausliiga. I januar 2004 meldte han overgang til tyske SV Werder Bremen, hvor han på vårsesongen fikk med seg en seier i både Bundesligaen og DFB-Pokal. Etter å ha slitt med å etablere seg i førstelagstroppen ble han lånt ut til 1. FC Nürnberg den påfølgende vårsesongen, hvor han spilte totalt 11 seriekamper.

På sommeren 2006 meldte han overgang til 1. FC Köln i et forsøk på å få flere førstelagskamper, og fikk totalt 27 seriekamper og scoret ett mål frem til sommeren 2007. Da meldte han overgang til TSV Alemannia Aachen, hvor han spilte 40 seriekamper frem til sommeren 2009. I begynnelsen av juni 2009 forlot han Alemannia Aachen og skrev under på en ettårskontrakt med FSV Frankfurt,Transfermarkt.de – Lagerblom wird Frankfurter (Publisert 4. juni 2009, besøkt 22. desember 2013) hvor han fikk 13 seriekamper. Den 6. juli 2010 meldte han overgang til VfB Stuttgart II, hvor han spilte 30 seriekamper under 2010/2011-sesongen. 

Sommeren 2011 satte han kursen mot 3. Liga, hvor han skrev under for RB Leipzig.Transfermarkt.de – Ernst und Lagerblom zu RB Leipzig (Publisert 6. juni 2011, besøkt 22. desember 2013) Her fikk han problemer med å etablere seg på førstelaget, og fikk kun syv seriekamper. Den 20. februar 2013 forlot han tysk fotball og dro hjem til Finland, hvor han skrev under for IFK Mariehamn i Veikkausliiga.IFKMariehamn.com – Finsk tidigare landslagsmittfältare ansluter till IFK  (Publisert 20. februar 2013, besøkt 22. desember 2013) Selv etter å ha spilt 21 seriekamper for IFK Mariehamn valgte han å forlate klubben ved sesongslutt, og signerte deretter under på en kontrakt med Hamarkameratene, hvor han var tiltenkt midtstopperplass.H-A.no – Sylling Olsen og Lagerblom klare  (Av Arve Hovelstuen Blystad. Publisert og besøkt 21. desember 2013)

I juni 2014 ble Lagerblom og Hamarkameratene enige om å si opp kontrakten med spilleren.H-A.no – Pekka reiser hjem  (Av Kai Kristiansen. Publisert 26. juni 2014, besøkt 19. september 2014) I juli samme år skrev han under kontrakt med den svenske klubben Ånge IF.ST.se – Ånge värvar CL-meriterat  (Publisert 17. juli 2014, besøkt 19. september 2014)

 Landslagskarriere 
Lagerblom fikk, i likhet med Juha Pasoja, sin offisielle landslagsdebut for  den 16. november 2003 i en kamp mot , hvor han kom inn som innbytter for Alexei Eremenko.11v11.com – Honduras v Finland, 16 November 2003 (Besøkt 22. desember 2013) Lagerblom fikk totalt 12 kamper frem til 2006.

 Meritter 
Werder Bremen
 Bundesligaen (1): 2003–2004
 DFB-Pokal (1): 2003–2004

 Referanser 

 Eksterne lenker 


Kategori:Finske fotballspillere
Kategori:Fotballspillere for FC Lahti
Kategori:Fotballspillere for SV Werder Bremen 1899
Kategori:Fotballspillere for 1. FC Nürnberg
Kategori:Fotballspillere for 1. FC Köln
Kategori:Fotballspillere for Alemannia Aachen
Kategori:Fotballspillere for FSV Frankfurt
Kategori:Fotballspillere for VfB Stuttgart II
Kategori:Fotballspillere for RB Leipzig
Kategori:Fotballspillere for IFK Mariehamn
Kategori:Fotballspillere for HamKam
Kategori:Fotballspillere for Ånge IF
Kategori:Fotballspillere for Jacksonville Armada
Kategori:Fotballspillere for Åtvidabergs FF
Kategori:Fotballspillere for FC Haka
Kategori:Finske fotballspillere i Norge
Kategori:Personer fra Lahtis
Kategori:Fødsler i 1982